## Carlos Mazón elogia la germanor entre ciutats que suposa la ‘mascletà’ de Madrid

*** Agraïx a l’Ajuntament de Madrid que “obri els braços com la gran capital d’Espanya que és”
* Destaca el paper de les falleres majors de València com a ambaixadores de les Falles, patrimoni immaterial de la humanitat
* El president de la Generalitat ha assistit a la *mascletà* que ha disparat l’empresa Pirotècnia Valenciana a Madrid**

**Madrid**

El president de la Generalitat, Carlos Mazón, ha elogiat la germanor entre Madrid i València que ha suposat la celebració d’una *mascletà* en la capital a una setmana que comencen les Falles 2024. Una *mascletà* que ha sigut disparada al Puente del Rey per l’empresa Pirotècnia Valenciana i que ha comptat amb més de 300 quilos de pólvora. El president ha agraït a l’Ajuntament de Madrid la seua acollida que “obri els braços com la gran capital d’Espanya que és”.

Així mateix, Mazón ha destacat el paper de les falleres majors de València i les seues corts d’honor com a ambaixadores de la festa, patrimoni immaterial de la humanitat de la UNESCO, que han arribat a la capital a “compartir el que som, amb el que vibrem i el que sentim amb tots els madrilenys”.

El cap del Consell ha acompanyat en este acte l’alcaldessa de València, María José Catalá, membres del consistori valencià i les màximes representants de la festa María Estela Arlandis i Marina García juntament amb les seues corts d’honor.

Fecha: 18/02/2024